ELEMENTI I KRITERIJI OCJENJIVANJA

**MATEMATIKA**

**5. – 8. RAZRED**

**ELEMENTI OCJENJIVANJA**

Elementi ocjenjivanja su:

* usvojenost nastavnih sadrža
* primjena znanja
* matematička komunikacija i kultura rada

**KRITERIJI OCJENJIVANJA**

**1. Usvojenost** **nastavnih sadrža**

U ovu rubriku upisuje se ocjena koja proizlazi iz sveukupnog angažmana učenika na satovima matematike:

* rješavanja zadataka pred školskom pločom
* rješavanja nastavnih listića na satu
* javljanja i odgovaranja kad ponavljamo staro gradivo
* sudjelovanja kad se obrađuje novo gradivo
* ispravak ocjene iz pisanog ispita znanja …

Usmeno ispitivanje znanja može se provoditi na svakom nastavnom satu bez prethodne najave. U pravilu ne traje dulje od 10 minuta.

Znanje se također može provjeravati kratkim pisanim provjerama znanja. Provjere se najavljuju 5 dana ranije (usmeno i upisom u E-dnevnik). Ostvareni bodovi se upisuju u rubriku bilješki. Ocjena se može donijeti na temelju jedne ili aritmetičke sredine nekoliko kratkih provjera. Kod bodovanja vrijede isti kriteriji kao i za ispite znanja.

|  |  |
| --- | --- |
| OCJENA | KRITERIJI |
| nedovoljan (1) | Izrazito teško usvaja gradivo (stupanj prisjećanja). Obrazlaže bez razumijevanja, nesuvislo. Ne poznaje i ne primjenjuje osnovne matematičke zakonitosti i pojmove. Ne uspijeva riješiti niti najjednostavnije zadatke. Nisu ostvareni osnovni ishodi učenja. |
| dovoljan (2) | Otežano povezuje činjenice i gradivo dosta teško usvaja (stupanj prepoznavanja). Pokazuje slabu motiviranost za spoznavanje matematičkih sadržaja. Prepoznaje osnovne matematičke pojmove, odgovara po sjećanju, bez dubljeg razumijevanja. Uz pomoć učitelja uspijeva riješiti jednostavne zadatke. |
| dobar (3) | Sadržaje usvojio na razini razumijevanja (stupanj reprodukcije).Reproducira temeljne pojmove, razumije gradivo, ali ga ne zna primijeniti, niti obrazložiti vlastitim primjerima. Sporiji u radu, zadatke rješava samostalno i uglavnom točno. Djelomično primjenjuje matematičke zakonitosti, iako ih poznaje.  |
| vrlo dobar (4) | Bez većih poteškoća usvaja i prenosi nova znanja (znanje je na razini primjene, stupanj operativnosti). Samostalno, točno i rješava matematičke zadatke. Uočava, primjenjuje i obrazlaže matematičke zakonitosti. Samostalno uspijeva riješiti dijelove složenijih problema. |
| odličan (5) | Lako i brzo usvaja sadržaje na najvišem stupnju (znanje je na razini analize, sinteze i evaluacije). Pokazuje izrazit interes za predmet. Točno i temeljito promatra, te logički povezuje i obrazlaže matematičke pojmove i zakonitosti. Uočava bit zakonitosti, uči s razumijevanjem. Pronalazi rješenja koja nisu prvobitno dana. Uočava korelacije sa srodnim gradivom.  |

**2. Primjena znanja**

Znanje se provjerava pisanim ispitima znanja u trajanju od jednog školskog sata. Provode se nakon obrađene cjeline. Ispiti se najavljuju u vremeniku pisanih provjera.

Inicijalni ( završni ) ispit znanja se preporučuju, ali nisu obavezni. Ostvareni bodovi na inicijalnom ( završnom ) ispitu znanja upisuju se u rubriku bilješki u imeniku.

Ukoliko učenik nije prisutan na satu na kojem se piše ispit, pisati će ga naknadno (ako je učenik bio odsutan samo sat, dva piše odmah na idućem satu, a ako je bio više odsutan onda će se zajednički dogovor postići u vezi termina pisanja).

Tablica ocjena/ostvarenih bodova je slijedeća:

|  |  |
| --- | --- |
| OCJENA | POSTOTAK OSTVARENIH BODOVA |
| nedovoljan (1) | od 0 % do 39 % |
| dovoljan (2) | od 40 % do 56 % |
| dobar (3) | od 57 % do 74 % |
| vrlo dobar (4) | od 75 % do 89 % |
| odličan (5) | od 90 % do 100 % |

**3. Matematička komunikacija i kultura rada**

U ovu rubriku upisuje se ocjena koja proizlazi iz sveukupnog angažmana učenika na satovima matematike, na dodatnoj ili dopunskoj nastavi, sudjelovanja na natjecanjima, te sudjelovanja u projektima u školi na nastavi ili izvan nastave.

Ocjena iz domaće zadaće je rezultat praćenja redovitosti i kvalitete pisanja domaćih zadaća i usmene provjere načina rješavanja postavljenih zadataka. Redovitost pisanja domaćih zadaća ocjenjuje se uvidom u učenikovu bilježnicu, a samostalnost rješavanja domaćih uradaka se ocjenjuje usmenom provjerom načina rješavanja postavljenih zadataka.

|  |  |
| --- | --- |
| OCJENA | KRITERIJI |
| nedovoljan (1) | Znanje je manjkavo pa nema njegove primjene. Izrazito neredovit u pisanju domaćih uradaka. Uratci se netočni, površni i neuredni. Nije u stanju riješiti zadatke niti uz pomoć učitelja. Teško se koncentrira na rad. Pri poteškoćama odustaje od rada |
| dovoljan (2) | Rješava najjednostavnije zadatke. Griješi, do rezultata dolazi uz pomoć učitelja. Ne uočava greške samostalno. Zadatke rješava sporo. Domaći uratci su neredoviti, neuredni i netočni. Nije u stanju obrazložiti riješeni zadatak. Prepoznaje temeljne pojmove, ali su obrazloženja nepotpuna i često pogrešna. |
| dobar (3) | Primjenjuje naučeno na jednostavnim primjerima. Izražava nesigurnost pri objašnjavanju činjenica i pojmova. U radu kod kuće je redovit, ali ne posvećuje veću pozornost točnosti i urednosti. Ne snalazi se u obrazlaganju riješenog zadataka. |
| vrlo dobar (4) | Razumije gradivo i zna se služiti usvojenim znanjem . Navodi vlastite primjere i samostalno rješava i složenije zadatke. Uz pomoć nastavnika, rješava nove problemske situacije. Vrlo razvijenih sposobnosti. U radu je samostalan, često se javlja. Promatra točno i predočava pravilno i logično. Savjestan kod izvršavanja zadataka. Uočava,primjenjuje i obrazlaže matematičke zakonitosti.Domaći uratci su redovito, uredno i točno napisani.Sve zadatke je sposoban sam obrazložiti. |
| odličan (5) | Stečeno znanje primjenjuje na nove, složenije primjere. Kreativno primjenjuje usvojene vještine i znanja u novim situacijama. Sposoban je prenositi znanje drugim učenicima. Reagira brzo, odgovara temeljito i argumentirano. Samostalno i točno rješava problemske situacije. Prisutna je kreativnost i originalnost u rješavanju matematičkih problema. Savladava sve ishode i nadmašuje standarde.Izrazito sposoban. Promatra temeljito i točno. Brzo misli, te samostalno i pravilno zaključuje. Izrazito temeljit i stalno brine o kvaliteti svog uratka. Uvijek je aktivan. Traži dodatne zadatke. |

**Ispravljanje ocjene nedovoljan**

Učenik ima pravo ispravljati svaku ocjenu nedovoljan koju je dobio tijekom školske godine, a obavezno mora ispraviti ocjenu nedovoljan iz ispita znanja.

Učenik se može dogovoriti s učiteljicom(učiteljem) pa odgovarati dio po dio iz jedne nastavne cjeline. Nedovoljna ocjena se ispravlja na redovnoj nastavi, a uvježbava se gradivo na dopunskoj nastavi. Učiteljica u dogovoru s učenikom određuje termin ispravka.

**Zaključna ocjena**

Zaključna ocjena nije nužno aritmetička sredina svih ocjena. Zaključna ocjena je pokazatelj učenikovog rada i zalaganja, usvojenosti, razumijevanju i primjeni programskih sadržaja tokom cijele školske godine. Za pozitivnu zaključnu ocjenu potrebno je imati pozitivne ocjene iz svih cjelina.

U slučaju kad je učeniku zaključena ocjena nedovoljan (1) na kraju nastavne godine, učenik je dužan pristupiti dopunskom radu u trajanju od 10 do 20 školskih sati koliko učiteljica odredi u skladu s učenikovim sposobnostima. U slučaju da učenik pokazuje napredak u radu i zalaganju, te pokazuje da je usvojio osnovne pojmove tokom dopunskog rada, učiteljica može učeniku zaključiti pozitivnu ocjenu.

Ako učenik ne zadovolji ni nakon dopunskog rada, učenik će pristupiti popravnom ispitu.

Elemente i kriterije ocjenjivanja uskladili i dogovorili:

Ana Rukavina, prof.

 Tereza Rukober, prof.

Irena Vretovski, prof.